Starfsemi embættis landlæknis á sviði geðræktar skiptist í fræðslu , ráðgjöf , margskonar verkefni og rannsóknir . Markmið starfsins er að stuðla að vaxandi geðheilbrigði og vellíðan meðal íslensku þjóðarinnar . Áhersla er lögð á að efla þekkingu almennings og stjórnvalda á geðheilbrigði og þeim þáttum sem stuðla að góðri geðheilsu . Embættið vinnur að geðræktarverkefnum fyrir alla aldurshópa sem nýta má í skólum , á heilbrigðisstofnunum , innan fyrirtækja og fyrir almenning . Á vegum embættis landlæknis eru einnig unnar rannsóknir á geðheilsu og líðan barna og fullorðinna . Embættið er í samstarfi við innlenda og erlenda rannsakendur , háskóla og heilbrigðisstofnanir um rannsóknir , öflun og miðlun þekkingar á sviði geðheilbrigðis . Embættið er faglegur ráðgjafi stjórnvalda um geðrækt .